Diari Oficial de la Generalitat Valenciana


Sumari del DOGV 3367, del 06-11-1998 (1998/9395)

ORDRE de 26 d'octubre de 1998, del conseller d'Obres Públiques, Urbanisme i Transports, sobre el procediment per al reconeixement de distintius de qualitat de productes utilitzats en l'edificació.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/10/26/(1)/dof/vci/html**

### Dades del document

Número de DOGV
:   3367

Data del DOGV
:   06-11-1998

Secció del DOGV
:   I. DISPOSICIONS GENERALS

Número del document
:   1998/9395


Data del document
:   26-10-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 26 d'octubre de 1998, del conseller d'Obres Públiques, Urbanisme i Transports, sobre el procediment per al reconeixement de distintius de qualitat de productes utilitzats en l'edificació. [1998/X9395]
  
El Govern Valencià va aprovar el Decret 164/1998, de 6 d'octubre, sobre el reconeixement i el foment de distintius de qualitat d'obres, de productes i de serveis utilitzats en l'edificació, i també va facultar el conseller per a dictar les disposicions de desenvolupament necessàries.
  
Sent els materials i els productes de la construcció l'àmbit primer en el qual es va desenvolupar el certificat, i havent-hi, per tant, múltiples marques de conformitat o segells de qualitat d'aquests, és convenient donar prioritat al reconeixement dels distintius que els afecten, en el desenvolupament del citat decret.
  
De conformitat amb el que s'ha exposat anteriorment,
  
ORDENE
  
Article 1. Objectiu
  
És objectiu de la present ordre regular el procediment per al reconeixement de distintius de qualitat relatius a productes utilitzats en l'edificació, en desenvolupament del Decret 164/1998, de 6 d'octubre, del Govern Valencià, i als efectes previstos en aquest.
  
Article 2. Condicions del reconeixement
  
Serà condició necessària per al reconeixement del distintiu, que l'entitat de certificació dispose dels instruments següents:
  
- Una comissió de certificació del distintiu en la qual hi haja un representant, almenys, dels següents agents de l'edificació: la Conselleria d'Obres Públiques Urbanisme i Transports, els fabricants del producte, els consumidors i els usuaris del producte, cada un dels ens professionals facultatius de l'edificació, i les entitats de control de qualitat.
  
- Un procediment de concessió del distintiu que assegure que els fabricants adjudicataris del distintiu disposen d'un sistema de control de producció en fàbrica suficient per a assegurar que la seua producció està d'acord amb les especificacions tècniques del distintiu. Les condicions del control de producció en fàbrica per a obtindre el reconeixement del distintiu s'indiquen en la guia continguda en l'annex d'aquesta disposició
  
La responsabilitat de la realització i de la qualificació de les inspeccions previstes en les disposicions reguladores del distintiu correspondrà a l'entitat de certificació que ho concedeix.
  
Article 3. Sol·licitud del reconeixement
  
La sol·licitud de reconeixement del distintiu es formularà davant de la Direcció General d'Arquitectura i Habitatge, que s'acompanyarà amb la documentació següent:
  
1. Documentació que acredite la personalitat del sol·licitant i el seu domicili social.
  
2. Descripció del producte a què s'aplica el distintiu.
  
3. Especificacions tècniques a què s'hauran d'atindre els productes per a la concessió del distintiu. Les dites especificacions hauran d'estar d'acord amb les disposicions vigents sobre el producte en cada moment.
  
4. Descripció de les disposicions reguladores del distintiu i del sistema de control que es determina per a la concessió d'aquest.
  
5. Reglament que establisca la composició i les normes de funcionament de la comissió de certificació del distintiu, en el qual es regule, com a mínim, la concessió, el seguiment, la renovació i la retirada d'aquest.
  
6. Informació sobre el període en què porta actuant el distintiu, a partir de la primera inspecció efectuada, i que no podrà ser inferior a sis mesos. Resultats dels controls efectuats als concessionaris del distintiu.
  
7. Relació dels productes comercials que en el moment de la sol·licitud tinguen el dit distintiu.
  
8. Compromís exprés d'acceptar les condicions de reconeixement del distintiu contingudes en la present ordre i les disposicions que la preveuen.
  
Article 4. Informes per a l'aprovació i seguiment del reconeixement
  
Abans de la proposta per a l'aprovació inicial o per al manteniment del reconeixement la Direcció General d'Arquitectura i Habitatge es reserva la facultat de realitzar les inspeccions i els informes que estime necessaris per a la verificació del compliment de les condicions mínimes del control de producció en fàbrica contingudes en la present ordre.
  
En conseqüència, el personal de la Conselleria d'Obres Públiques Urbanisme i Transports que realitze les visites d'inspecció podrà, si ho estima oportú, retirar el material o el producte necessari per a realitzar els assajos de comprovació. Si s'observaren incidències o s'obtingueren resultats d'assaig per davall dels mínims establits, es posarà en coneixement de l'entitat de certificació.
  
DISPOSICIÓ FINAL
  
La present ordre entrarà en vigor l'endemà de la data de la publicació en el Diari Oficial de la Generalitat Valenciana.
  
València, 26 d'octubre de 1998
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
Annex
  
Guia de les condicions del control de producció en fàbrica
  
El sistema de control de producció en fàbrica (d'ara endavant CPF) haurà de contindre les tècniques operatives i la resta de mesures que permeten el manteniment i el control de la conformitat dels productes amb les especificacions tècniques. La seua aplicació s'haurà de portar a cap pel fabricant mitjançant els controls i els assajos adequats sobre els equips de mesura, matèries primeres i constituents, processos, maquinària i equips de fabricació i productes acabats, s'inclouen les propietats dels materials dels productes i es fa ús dels resultats així obtinguts.
  
En conseqüència, les condicions que ha de complir el sistema CPF són les següents:
  
1. Generals
  
1.1. El fabricant és responsable d'organitzar la implantació del sistema de control de producció. Les tasques i les responsabilitats en l'organització del control de producció han d'estar documentades i la dita documentació haurà d'estar al dia. En cada fàbrica el fabricant podrà delegar aquesta activitat en una persona que tinga l'autoritat necessària per a:
  
a. Identificar els procediments que demostren la conformitat del producte en les distintes etapes de fabricació.
  
b. Identificar i registrar qualsevol cas de no conformitat.
  
c. Identificar procediments per a corregir situacions de no conformitat.
  
1.2. El fabricant haurà de redactar i tindre al dia els documents que definisquen el control de producció en fàbrica que aplique. La documentació del fabricant i els procediments hauran de ser adequats per al producte i el procés de fabricació. Tots els sistemes del CPF hauran d'aconseguir un nivell adequat de confiança sobre la conformitat del producte. Això comprén:
  
a. La preparació de procediments documentats i instruccions sobre les operacions de control de producció en fàbrica d'acord amb els requisits de les especificacions tècniques corresponents.
  
b. La implantació eficaç dels dits procediments i instruccions.
  
c. El registre de les dites operacions i els seus resultats.
  
d. La utilització de dites resultades per a corregir qualsevol desviació, solucionar els efectes d'aquestes desviacions, tractar qualsevol situació de no conformitat i, si és necessari, revisar el CPF per a rectificar la causa de la no conformitat.
  
1.3. El control de producció en fàbrica inclou alguna o totes les operacions següents, segons el tipus de producte:
  
a. La identificació i la verificació de les matèries primeres i els constituents.
  
b. Els controls i els assajos que es realitzen durant la fabricació d'acord amb una freqüència determinada.
  
c.) Les verificacions i els assajos que es realitzen sobre els productes acabats d'acord amb una freqüència que pot ser establida en les especificacions tècniques i adaptada al producte i les seues condicions de fabricació.
  
2. Verificacions i assajos
  
2.1. Aspectes generals
  
El fabricant haurà de tindre o tindrà disponibles les instal·lacions, els equips i el personal que li permeten la realització de les verificacions i els assajos necessaris. El fabricant o el seu representant podrà complir aquests requisits a través d'un contracte amb un o més organismes o persones que tinguen la qualificació i els equips necessaris.
  
El fabricant haurà de calibrar o verificar i mantindre els equips de control, de mesura i d'assaig en bones condicions d'operació, tant si són de la seua propietat com si no, amb vistes a demostrar la conformitat del producte amb les especificacions tècniques. Els equips hauran de ser utilitzats d'acord amb les especificacions o els mètodes d'assaig de referència que figuren en les dites especificacions.
  
2.2. Seguiment de la conformitat
  
Si és necessari, es portarà a cap un seguiment de la conformitat en els estadis intermedis del producte i en les principals etapes de la producció.
  
Aquest seguiment de la conformitat se centrarà, quan siga necessari, sobre el producte durant tot el procés de fabricació, de tal manera que només podran ser despatxats els productes que hagen superat els controls i els assajos intermedis establits.
  
2.3. Assajos
  
2.3.1. Els assajos estaran d'acord amb el pla d'assajos i es realitzaran d'acord amb els mètodes indicats en les especificacions tècniques. Els dits mètodes seran generalment mètodes d'assaig directes. Els mètodes d'assaig indirectes poden ser utilitzats quan estiguen disponibles i siguen adequats.
  
L'assaig inicial de tipus del producte, l'assaig mitjançant sondeig de mostres preses a la fàbrica, el mercat o a les obres, podrà ser realitzat per al certificat del producte per l'organisme autoritzat.
  
2.3.2. Registres d'assaig: el fabricant haurà d'establir i mantindre registres que aporten evidència que el producte ha sigut assajat. Aquests registres hauran de mostrar clarament si el producte ha satisfet els criteris d'acceptació definits. Quan el producte no satisfaça els criteris d'acceptació s'hauran d'aplicar les disposicions sobre productes no conformes.
  
2.4. Tractament de productes no conformes
  
Si el control dels resultats d'assaig mostra que el producte no està conforme amb els requisits (per exemple, si la variació estadística dels resultats d'assaig excedeix els límits permesos per les especificacions tècniques), s'haurà d'aplicar immediatament l'acció correctora necessària. Els productes o les partides no conformes hauran de ser apartats i identificats adequadament i en la mesura dels possibles. Una vegada que els defectes siguen corregits s'haurà de repetir l'assaig o la verificació en qüestió.
  
2.5. Registre de verificació i assajos (Llibre de registre del fabricant)
  
Els resultats del control de producció en fàbrica hauran de estar adequadament anotats en el registre del fabricant. La descripció del producte, la data de fabricació, els mètodes de assaig aplicats, els resultats de assaig i els criteris de acceptació s'hauran de incloure en el registre amb la firma de la persona responsable del control que realitze la verificació.
  
En relació amb els resultats del control que no estiguen de acord amb els requisits de les especificacions tècniques, les mesures correctores que es prenguen per a rectificar la situació (per exemple: nous assajos realitzats, modificacions del procés de fabricació, rebuig o recuperació del producte) s'hauran de indicar en el registre.
  
2.6. Traçabilitat


Còpia Permalink ELI